Om Vicents liv er knapt noe kjent. Etter egne opplysninger som framkommer av den omfangsrike verktittelen kom han fra Valencia. Sannsynligvis sto han der i kontakt med en krets av litterater rundt Bernat Fenollar, Francí de Castellví og Narcís Vinyoles. Disse tre skrev en gang mellom 1470 og 1490 sjakkdiktet Scachs d'amor, som er den første dokumenterte framstillingen av moderne spilleregler. Den spanske sjakkhistorikeren José Antonio Garzón antar at Vicent var én av flere i et valentiansk sjakkmiljø som bidro til regelendringen, og ikke er «den moderne sjakkens far» i egentlig forstand, slik det i blant hevdes.